**Tasg Asesu’r Uned: Deall arweinyddiaeth**

|  |  |
| --- | --- |
| **Rhif y Ganolfan:** | **Enw’r Ganolfan:** |
| **Rhif Cofrestru’r Dysgwr:** | **Enw’r Dysgwr:** |
| **TASG**Diben yr uned hon yw datblygu gwybodaeth a dealltwriaeth o wahanol arddulliau neu ymddygiadau arwain sydd i'w gweld yn y gweithle, gan gynnwys deall eich hoff ymddygiadau arwain chi eich hun, ac effaith debygol yr arddulliau gwahanol hyn ar ymddygiad aelodau tîm.Mae'r dasg yn gofyn i chi ddangos y ddealltwriaeth hon yng nghyd-destun sefydliad rydych yn gyfarwydd ag ef. Mae hefyd yn gofyn eich bod yn defnyddio adborth i asesu a myfyrio ar eich hoff arddull arwain eich hun er mwyn nodi sut y gallech newid ymddygiad neu ddatblygu cryfderau presennol i fod yn fwy effeithiol mewn rôl arwain.**NODYN:***Os nad ydych yn gweithio mewn sefydliad ar hyn o bryd, yna gallwch gwblhau'r dasg hon mewn perthynas â sefydliad sy’n gyfarwydd i chi. Gallai hyn gynnwys profiad o weithio mewn swydd wirfoddol.**Dylech gynllunio i dreulio tua 12 awr yn ymchwilio i gyd-destun eich gweithle, gan baratoi ac ysgrifennu neu gyflwyno canlyniadau'r aseiniad hwn i’w hasesu. Nifer y geiriau a nodir am yr aseiniad hwn yw 1200 o eiriau; awgrymir rhwng 800 a 1500 o eiriau.**Gwiriwch eich aseiniad yn ofalus cyn ei gyflwyno gan ddefnyddio'r meini prawf asesu.* |
| *Defnyddiwch yr is-benawdau isod wrth strwythuro eich aseiniad* | Meini Prawf Asesu |
| **Deall arddulliau arwain.**Rhoi ymatebion i gynnwys y meini prawf asesu hyn. | * Disgrifio’r ffactorau a fydd yn dylanwadu ar y dewis o arddulliau neu ymddygiadau arwain mewn sefyllfaoedd yn y gweithle *(24 marc)*;
* Egluro pam mae’r arddulliau neu ymddygiadau arwain hyn yn debygol o gael effaith gadarnhaol neu negyddol ar ymddygiad unigolion a grwpiau *(24 marc)*.
 |
| **Deall nodweddion arwain ac adolygu nodweddion arwain a photensial eich hun.**Yn yr adran hon, rhaid i chi gasglu gwybodaeth am eich arddull arwain eich hun, gan ddefnyddio adborth gan eraill fel rheolwr llinell ac aelodau'r tîm. Efallai y byddwch hefyd yn dewis defnyddio techneg hunanasesu arddulliau arwain.Dylid defnyddio’r wybodaeth a gesglir, ar y cyd â model arwain cydnabyddedig, i asesu eich hoff batrymau ymddygiad arwain ac effeithiolrwydd y rhain o fewn arferion gwaith a diwylliant y sefydliad.Unwaith y bydd hyn wedi’i gwblhau, rhaid i chi nodi unrhyw gamau y dylech eu cymryd er mwyn gwella eich ymddygiad arwain. | * Asesu ymddygiad arwain a photensial eich hun yng nghyd-destun model arwain arbennig ac arferion gwaith a diwylliant eich sefydliad eich hun, gan ddefnyddio adborth gan eraill *(28 marc)*;
* Disgrifio camau priodol i wella ymddygiad arwain eich hun yng nghyd-destun y model arwain penodol *(24 marc)*.
 |
| **Drwy gyflwyno rwy'n cadarnhau mai fy ngwaith i fy hun yw’r aseiniad hwn** |